Lipponen kannattaa tuloveron kevennysehdotusta - MTVuutiset.fi
Lipponen kannattaa tuloveron kevennysehdotusta
Julkaistu 15.01.1997 11:46
Pääministeri Paavo Lipponen (sd.) pitää esityksiä tuloverotuksen keventämisestä oikean suuntaisina. Hän kuitenkin korostaa, etteivät veroratkaisut saa johtaa ennalta arvaamattomaan sosiaalisten erojen lisääntymiseen.
Tuloveron kevennysten rinnalla on hänen mielestään selvitettävä mahdollisuuksia alentaa sosiaaliturvamaksuja ja arvonlisäveroa. Hallitus aikoo käsitellä talousneuvoston raporttia talouspoliittisessa ministerivaliokunnassa.
Veroratkaisujen ensisijaisena tarkoituksena on Lipposen mielestä oltava työllisyyden edistäminen ja taloudellisen kasvun tukeminen. Hän tähdentää veronkevennysten mitoitusta, minkä lisäksi kevennysten suhdannepoliittinen merkitys on otettava huomioon. Pääministeri arvioi, että kevennyksillä on työhön kannustava vaikutus, jos ne kohdennetaan pieniin työtuloihin.